คือผมไม่แน่ใจว่าอาการมันเริ่มเป็นตั้งแต่ตอนไหน แต่ผมพึ่งจะมารู้สึกเมื่อสองวันก่อน คือตื่นมาผมก็ขยับเท้า พอนิ้วเท้ามันไปโดนพื้น ผมรู้สึกเหมือนปลายนิ้วเท้ามันชาๆ คล้ายๆตอนที่เราเป็นตะคริว เป็นอยู่แบบนี้ไม่หาย แต่เวลาปกติ เวลาที่ไม่ได้สนใจมัน มันก็ไม่ได้อาการเจ็บอย่างอื่นเลย แต่เวลาที่เท้าไปโดนอะไร แแบเอานิ้วเท้าไปเช็ดที่พรมเช็ดเท้า เวลาจับหรือบีบ ตรงนิ้วเท้าจะรู้ได้ทันทีเลยว่ามันชาๆและไม่ค่อยมีความรู้สึกเท่าไหร่ คือผมเป็นนักเรียนตำรวจครับ ต้องวิ่งออกกำลังกายทุกเช้า ต้องฝึก ต้องใส่รองเท้าคอมแบทแทบจะตลอดเวลา แล้วช่วงนี้พึ่งจะเข้าช่วงฝึกหนัก ผมเลยอยากทราบว่าอาการมันเกิดขึ้นจากอะไร แล้วมันนจะมีผลเสียอะไรตามมาไหม ควรหยุดพักหรือยังไงไหมครับ ช่วยตอบหน่อยครับ ขอบครับ
สวัสดีครับ อาการชาของนิ้วเท้าเฉพาะที่ บ่งบอกว่าเส้นประสาทบริเวณนิ้วเท้าถูกรบกวน เช่นมีอาการบวมบริเวณนิ้วเท้า มีการติดเชื้อบริเวณนั้น หรือ นิ้วเท้าถูกกดทับ ฯลฯจากประวัติที่เล่ามา มีความเป็นไปได้ว่า รองเท้าที่ใช้และกิจกรรมที่ทำ ทำให้นิ้วเท้าต้องรับน้ำหนักมากและนาน ทำให้มีอาการบวม ร่วมกับกดทับ จึงอาจทำให้เกิดอาการชาขึ้นได้ครับเบื้องต้น ขอแนะนำให้พักนิ้วเท้า เมื่อมีโอกาส และ ใช้นหนุนเท้าเพื่อลดอาการบวมช่วย แต่หากอาการชายังไม่ดีขึ้น หรือ ร่วมชานิ้วอื่นร่วมด้วย ก็ควรพบแพทย์เพื่อวินิจฉัยโรคต่อไปครับ